આવા ભારે પેટવાળા એક ભાઈના ઘરે ચોર ઘૂસી ગયો. ચોરે આ ભાઈની સાઈઝ નહોતી જોઈ, માત્ર નેઈમપ્લેટ જ વાંચેલી પણ એનું પેટ જોયા પછી જાણે ગોવર્ધન પર્વતની તળેટીમાં ચોરી કરવા આવ્યો હોય એવું એને ફીલ થયું. ચોરને એમ કે પેટ ધમણની જેમ સૂસવાટા લે છે એટલે શેઠ સૂતેલા છે. હકીકતમાં આ મહાશય સૂતાં સૂતાં પણ શીરો ચાવતા હતાં.. અને થયું એવું કે ચોર પકડાઈ ગયો. પછી તો, ‘બેઉ બળિયા બાથે વળગ્યા..’ અને થયું આક્રમણ. ભારે પેટવાળાએ ચોરને એવો દબોચી લીધો કે ચોરે સામે ચાલીને એક લાખની ડીલ કરી ત્યારે છૂટ્યો. જાણે શેઠની બાહુપાશમાંથી છૂટવાને બદલે પાસા માંથી છૂટ્યો હોય એવું એને લાગ્યું. આ બનાવ બન્યા પછી આ ભારે પેટવાળા મહાશયની સોસાયટીમાં આજે પણ પેટ વધારવાના જ પ્રયોગો ચાલે છે.